section_heading: Prvi svjetski rat
paragraph_text: Na početku Prvog svjetskog rata 45. pješačka brigada kojom je zapovijedao Lucius nalazila se na Zapadnom bojištu u sastavu 23. pješačke divizije. Tijekom 1914. Lucius zapovijedajući 45. pješakom brigadom sudjeluje u Bitci kod Dinanta, Prvoj bitci na Marni i Prvoj bitci na Aisnei. U ožujku 1915. imenovan je zapovjednikom novoformirane 123. pješačke divizije. S navedenom divizijom tijekom 1915. sudjeluje u Bitci kod Loosa, da bi u ljeto 1916. divizija sudjelovala u Bitci na Sommi u kojoj je pretrpjela velike gubitke.